Regina Spektorová

Regina Spektorová (, Regina Iľjinična Spektor; * 18. február 1980, Moskva) je americká pesničkárka a klaviristka rusko-židovského pôvodu. Je výraznou predstaviteľkou žánru anti-folk, ale hudobné inšpirácie čerpá aj z džezu, blues, hip-hopu, ľudovej hudby a folku. Jej tvorba je úzko spätá s East Village v New York City.

Životopis 
Narodila sa v Moskve v hudobníckej rodine židovského pôvodu. Jej otec, Iľja Spektor, je fotograf a huslista. Jej mama, Bella Spektorová, je profesorkou hudby v New Yorku, predtým učila v Moskve. Má brata Barsyka, ktorý sa objavil aj v piesni Whisper z jej albumu Soviet Kitsch. Vyrástla v Bronxe, kam sa jej rodičia presťahovali, keď mala 9 rokov, počas obdobia perestrojky z dôvodu utláčania židovskej komunity. Hudobne vyrástla hlavne na anti-folku z Bronxu, ale vďaka otcovi dostala hudobné vzdelanie a bola vystavená vplyvu kapiel ako The Beatles a Queen. V roku 2001 absolvovala umeleckú školu Purchase College. V tom istom roku si sama vydala svoj prvý album 11:11. Svoju hudbu musela až do roku 2006 vydávať sama, pretože nevedela nájsť nakladateľstvo, ktoré by jej piesne vydalo.

Pri speve plne využíva široký rozsah svojho hlasu, čo kombinuje s neobvyklými technikami spevu ako napr. beatbox (napr. v piesni Fidelity). Je hrdá aj na svoj newyorský prízvuk, ktorý často prezentuje.
Hovorí plynule rusky a vie čítať hebrejsky. Svoju spätosť s rodným jazykom dokázala aj tým, že viacero piesní naspievala po rusky. Aj pieseň Apres Moi obsahuje časť, kde spieva text básne Február, ktorú napísal ruský poet Boris Pasternak.

Jej piesne obsahujú veľa narážok na literatúru a kultúru, napr. menovaná Apres Moi, potom napr. v piesni Poor Little rich boy sú narážky na Hemingwaya, narážky na biblický príbeh o Samsonovi a Dalile v piesni Samson, narážky na Exupéryho Malého princa v piesni Baobabs a mnoho iného.

Od roku 2011 je vydatá za hudobníka Jacka Dishela.

Diskografia

Štúdiové albumy 
 2001 – 11:11
 2002 – Songs
 2004 – Soviet Kitsch
 2006 – Begin to Hope
 2009 – Far
 2012 – What we saw from the Cheap Seats
 2016 – Remember Us to Life

Ocenenia

Referencie

Iné projekty

Externé odkazy 
 Oficiálna stránka
 

Osobnosti z Moskvy
Folkové speváčky USA
Popové speváčky USA
Folkoví klaviristi USA
Popoví klaviristi USA
Folkoví gitaristi USA
Popoví gitaristi USA
Gitaristky
Folkoví basgitaristi USA
Popoví basgitaristi USA
Klaviristky USA
Speváci-skladatelia USA
Skladatelia modernej hudby USA
Speváčky židovského pôvodu
Gitaristi židovského pôvodu
Klaviristi židovského pôvodu
Osobnosti USA židovského pôvodu
Ruské osobnosti židovského pôvodu
Indiepopoví hudobníci
Naturalizované osobnosti USA